钦定古今图书集成/明伦汇编/氏族典/第112卷 > 崔觐
## 钦定古今图书集成/明伦汇编/氏族典/第112卷 > 崔觐

按《唐书崔觐传》：“觐，梁州城固人，以儒自业，身耕耨取
给。老无子，乃以田宅财赀分给奴婢，各为业，而身与
妻隐南山，约奴婢过其舍则给酒食，夫妇啸咏，相视
为娱。山南西道节度使郑馀庆辟为参谋，敦趣就职，
不晓吏事，馀庆称长者。文宗时，左补阙王直方，其里
中人也，上书论事，见便殿访遗逸。直方荐觐高行，诏”
以起居郎召，辞疾不至。